
                    PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	           Bucureşti,   24.05.2006

              Nr.  P.L.X- 303/2006


                                                  RAPORT
asupra proiectului de Lege privind completarea Legii nr. 514/2003 privind organizarea şi exercitarea profesiei de consilier juridic

În conformitate cu prevederile art. 95 şi 115 din Regulamentul Camerei Deputaţilor, republicat,  Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind completarea Legii nr. 514/2003 privind organizarea şi exercitarea profesiei de consilier juridic, trimis cu adresa  nr. P.L.X.- 303  din 18 aprilie 2006, înregistrat sub nr. 31/495 din 19 aprilie 2006.
În raport de obiectul şi conţinutul său, proiectul de lege face parte din categoria legilor organice. 

Potrivit prevederilor art 75 din Constituţia României şi ale art. 92 alin. 9 pct. 2 din Regulamentul Camerei Deputaţilor, competenţa decizională în cazul acestui proiect de lege aparţine Camerei Deputaţilor.

Senatul a adoptat proiectul de lege în şedinţa sa din 10 aprilie 2006.

 Consiliul Legislativ a avizat favorabil proiectul de lege, conform avizului nr. 1910/27.12.2006.
Comisia pentru muncă şi protecţie socială şi Comisia pentru drepturile omului, culte şi problemele minorităţilor naţionale au avizat favorabil acest proiect de lege  în forma adoptată de Senat, conform  avizelor  nr. 27/297/4.05.2006 şi, respectiv,  nr.25 /431/11 mai 2006.

Proiectul de lege  are ca obiect de reglementare completarea Legii nr. 514/2003 cu un nou articol prin care se creează posibilitatea cetăţenilor unui stat membru al Uniunii Europene sau al Spaţiului Economic European de a exercita profesia de consilier juridic dacă îndeplinesc condiţiile prevăzute de lege, cu excepţia aceleia referitoare la cetăţenie.
În conformitate cu prevederile art. 61 din Regulamentul Camerei Deputaţilor, membrii comisiei  au examinat proiectul de lege mai sus menţionat, în şedinţa din 24 mai  2006. 

Din  partea Ministerului Justiţiei a participat, la dezbaterile pe marginea proiectului de lege, doamna Secretar de stat Katalin Barbara Kibedi.

La lucrările comisiei au fost prezenţi  19  deputaţi, din totalul de 26 membri ai comisiei.

În urma dezbaterii, membrii comisiei au hotărât, cu unanimitate de voturi ca proiectul de Lege privind completarea Legii nr. 514/2003 privind organizarea şi exercitarea profesiei de consilier juridic să fie supus, spre dezbatere şi adoptare, plenului Camerei Deputaţilor, în forma adoptată de Senat.
PREŞEDINTE 

Sergiu Andon 





       George Băeşu


Consilier
Dr. Nicolae Voiculescu
PAGE  

_968672787.unknown

